Jesper Theilgaard

Jesper Theilgaard, 62 år, er uddannet flyvemeteorolog i 1978. Derefter arbejdede han 12 år ved Flyvevejrtjenesten i Kastrup Lufthavn, inden denne blev en del af Danmarks Meteorologiske Institut.

Han blev tilknyttet DRs vejrudsigter i 1990, og var ansat indtil sidste år, hvor han stiftede Klimaformidling.dk.

Jesper Theilgaard har skrevet en lang række bøger om vejr, klima og meteorologi, og i 2007 modtog han også Gyldendals faglitterære pris for bogen ’Det danske vejr’.